เรื่องร้องเรียน (ความปลอดภัย,ป้าย,ร้องเรียน) วันที่ 2023-10-12 06:14:48 — แขวงสามเสนใน เขตพญาไท จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660037936
ขอให้แก้ไขปัญหาวินด์มอเตอร์ไซค์รับจ้าง เพื่อประโยชน์และความปลอดภัยของประชาชนที่ใช้บริการในกรุงเทพมหานคร (วินด์หัวมุมแฟลตสวัสดิการ ทบ. ตัดเศรษฐศิริ 2) โดยตรวจสอบข้อเท็จจริงเกี่ยวกับการบริการของมอเตอร์ไซค์รับจ้าง และการกระทำที่ผิดกฎหมาย เช่น การเรียกเก็บราคาค่าโดยสารกับผู้โดยสารเกินอัตราที่กำหนด ขับขี่รถเร็ว พูดจากับผู้โดยสารไม่สุภาพ
//แจ้งข้อมูลเพิ่มเติม// วันที่ 11 ตุลาคม 2566 ผู้ร้องแจ้งข้อมูลเพิ่มเติมว่า วินมอเตอร์ไซค์ดังกล่าวนั้น อยู่ในเขตพื้นที่พญาไท...จากที่ข้าพเจ้าได้ยื่นคำร้องผ่านสำนักนายกฯ ไประยะเวลาหนึ่ง และได้ติดตามความคืบหน้า ก็ยังเหมือนเดิม ยังไม่มีอะไรเปลี่ยนแปลง ข้าพเจ้าก็ไม่ทราบถึงความโปร่งใสของเจ้าหน้าที่ในการปฏิบัติหน้าที่ในส่วนที่รับผิดชอบกำกับดูแล หรือจะมีอะไรที่ทำให้เจ้าหน้าที่ละเว้นการปฏิบัติหน้าที่หรือเปล่า สิ่งที่สำนักงานเขตทำเพื่อความถูกต้องโปร่งใส ควรนำรายชื่อผู้ที่ได้รับอนุญาตขับวินที่ได้ลงทะเบียนไว้ทั้งในสำนักงานเขต และขนส่ง ต้องตรงกัน และหลังจากนั้น ก็ควรตรวจสอบว่า ผู้ที่ได้รับอนุญาตนั้น ยังขับขี่วินอยู่หรือเปล่า ซึ่งการตรวจสอบนั้นไม่ยากเลย อยู่ที่ว่าเจ้าหน้าที่ ที่เกี่ยวข้อง กำกับดูแลจะทำหรือไม่ เช่น รายชื่อผู้ที่ลงทะเบียน และผู้ที่ได้รับอนุญาตจากกรมขนส่งทางบก จะต้องตรงกัน และผู้ที่ขับขี่วิน จะเป็นป้ายเหลือง ที่ถูกต้องตามกฎหมาย ส่วนผู้ที่มาซื้อเสื้อวิน หรือผู้เช่าเสื้อวิน จะเป็นป้ายขาว ซึ่งมันผิดกฎหมายอย่างชัดเจน ทุกวันนี้ที่ยังเป็นอย่างนี้เพราะเจ้าหน้าที่ ที่กำกับดูแล ไม่ใช้กฎหมายอย่างจริงจัง จึงทำให้เกิดปัญหาอย่างมากมายและต่อเนื่อง ไม่ว่าจะเป็น อาชญากรรม อุบัติเหตุ ความปลอดภัย การคิดราคาที่สูง ทำให้วินผี วินเถื่อน มีมากมาย สิ่งแรกที่ประชาชนทั่วๆ ไป คิดในเบื้องต้นถึงความไม่โปร่งใสของเจ้าหน้าที่ ถึงสาเหตุที่จัดการบังคับใช้กฎหมายไม่ได้ สาเหตุหลักๆ น่าจะมาจากการรับข้อเสนออะไรบางอย่าง หรือได้รับอะไรตอบแทนบางอย่าง ถึงจัดการกับวินผี วินเถื่อน (ป้ายขาว) ไม่ได้สักที ถ้าเจ้าหน้าที่ทำหน้าที่อย่างตรงไป ตรงมาแล้ว วินผี วินเถื่อน (ป้ายขาว) และตลอดจนการซื้อขาย หรือให้เช่า เสื้อวินจะหมดไป กฎหมายก็จะเป็นกฎหมายที่ถูกต้องสมบูรณ์
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata